Norske Intelligenssedler, 1803-06-08
Bekiendtgiørelser: Placat, under 22de October f. A. har Hans Kongelige Majestæt allernaadigst anordnet følgende Poster til Regel og Efterlevelse i Henseende Bergstaden Kongsbergs Handlende, Huusnæringsholdere og Brødbagere, nemlig: 1) At et uindskrænket Antal af Handlende, under Navn af Kjøbmænd eller Kræmmere, maae i Bergstaden Kongsberg, og de til sammes Jurisdiction henhørende Udstæder, drive Handel med alle de Vare, som Kjøbstæderne i Almindelighed er tilladt, naar de derpaa enten allerede have erhvervet, eller herefter vinde Borgerskab, hvorved dog Overberghauptmandens eller Berghauptmandens Samtykke til saadannes Antagelse, maa i Følge den Kongelige Resolution af 5te November 1800 forud indhentes af Magistraten, og bør tillige paasees at saadanne ere til det ansøgte qvalificerede. At det bør være alle Bergstadens Kjøbmænd eller Handlende formeent, at udskiænke Brende viin i deres Huuse eller Boutiqver, enten i Dosis eller Pægleviis, under 10 Rdlrs. Straf, som deles imellem Angiveren, Politiet og Fattigkassen. At det Antal af borgerlige Huusnæringsholdere, som ved Forordningen af 18de April 1735. og ved Kongelig Resolution af 13de September 1736 er bevilget, maa fremdeles tillades, og paa dette Næringsbrug, i Overeensstemmelse med den Kongelige Resolution af 5te November 1800, meddeeles Borgerskab, dog maa saadanne ikke have Oplag til Udsalg af andre Vahre, end de, som til bemelte Næringsbrug udfordres, ikke heller maa de øve anden Handel, end den, som foranførste Forordning har bestemt for borgerlig Huusnæring, hvorhos dem tillige kan forundes Friehed, som Spiseværter, at udsælge tillavede Madvare til Fortæring i eller uden for Huuset. 4) At ingen i Bergstaden eller dens Udstæder maa drive Handel med Æde- og Drikkevare, eller med Brødbagning og Udsalg af nogen Slags Levnetsmidler, som ikke derpaa har vundet Borgerskab. 5) At alle Brødbagere skulle sætte et kjendeligt Mærke paa deres Brød, hvilket Mærke de forud til Byefogden skal opgive, uden hvilket de ikke maa sælge saadant Brød, hvorpaa Vægten og Taxterne fastsættes, derimod skal de Udenbyes fra, med Brød kommende, sælge samme paa det offentlige Torv, og ikke i Huusene. 6) Fremmede Kjøb, eller Handelsmænd, eller Bønder, maatte det fremdeles være tilladt, i Medhold af allerhøistbemelte Forordnings §. 11, at bringe til Bergstaden og udsælge paa Torvet, eller uden for Amthuuset, Levnetsmidler, Drikkevare undtagne, dog at saadanne Fremmede, i Overeensstemmelse med bemelte Forordning og Placaten af 25de November 1801, behørigen meldes; men naar de ere udenfor Bondestanden, da bør de for Byefogden legitimere sig som Borgere fra det Sted, hvor de høre hjemme. 7) Alle Sager som reise sig af Forseelser imod en saadan Forordning, skulle til Justitiens hastigere, Befordring behandles som Politie-Sager, saaledes som Rescriptet af 15de December 1758 til Stiftamtmændene i Norge allernaadigst befaler. 8) J Følge forud givne Kongelige befalinger af 6te December 17723 og Forordningen af 18de April 1735 §. 7, maa det ikke tillades Betiente eller Sølvværkets faste Stok at drive Handel eller udskiænke Drikkevare til nogen, alt under den dermed forbundne Tiltale og Straf Denne allernaadigste Resolution bekjendtgjøres herved til samtlige Vedkommendes Efterretning og tillige: at de saa kaldte Huusnæringsholdere, hvis Handel efter Forordningen af 18de April 1735 og Allerhøjstbemelte Resolutions 3die Post er indskrænket til Salg af Øll, Brød og Brendevin, samt tillavede Madvare, ej have Adgang til at handle med Ostindiske, Chinesiske samt Vestindiske Vare, med mindre de dertil erholde speciel Bevilling, hvilken saavidt den angaaer Ostindiske og Chinesiske Vare bliver af Stædets Øvrighed udfærdiget, men Friehed til at handle med Sukker og Caffe samt andre Vestindiske Vare, er ikke derunder indbefattet, da dertil udfordres Kongelig Bevilling, hvorimod de i 11te Post omhandlede Kjøbmænd eller Kræmmere ere berettiget til at handle med de ovenmeldte Vare uden at behøve nogen særdeles Bevilling. Videre bekjendtgjøres i Anledning de Handlendes Begjæring om Eet Aars Anstand med Jverksettelsen af det ved Allerhøistbemelte Resolution i 3die Post anordnede, at det Kongelige danske Cancellie har resolveret, at den ansøgte Udsettelse ej kan tilstaaes længere end til anstundende Julii Maaneds Begyndelse og de øvrige Poster bør strax træde i Kraft.